Η μάχη της αγοράς: Δηλαδή υπάρχουν άνθρωποι που το χρησιμοποιούν, πέρα από τους φοιτητές;
Description: This is issue 02 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #02
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Προηγούμενο Περιεχόμενα ### 3. Δηλαδή υπάρχουν άνθρωποι που το χρησιμοποιούν, πέρα από τους φοιτητές; Αν υπάρχουν λέει; Διαβάστε τη στήλη "Ορισμένοι το παίρνουν σοβαρά" του Παναγιώτη Βρυώνη, και θα καταλάβετε. Στο προηγούμενο τεύχος μας είπε για την Cisco. Σε αυτό το τεύχος μας λέει για την Daimler-Benz. Να σας πω εγώ επίσης για την Byte (εκδοτικός οργανισμός) και την Corel Corporation (το καινούριο τους Network Computer στηρίζεται σε μία μορφή Linux). Να σας θυμίσω επίσης (ή να ενημερώσω όσους δεν ξέρουν την ταινία "Τιτανικός" (πού φτιάχτηκε με Alpha επεξεργαστές που έτρεχαν Linux). Πιστέψτε με, αυτά που σας λέω είναι ένα μικρό μόνο δείγμα. Ένα άλλο στοιχείο το οποίο δεν πρέπει να παραβλέπουμε, είναι η τρομερή διάδοση του Linux στο Internet. Πάρα πολλοί servers (κυρίως ISPs) τρέχουν Linux. Στην δε Ελλαδίτσα μας, το Linux είναι το πιο διαδεδομένο λειτουργικό σύστημα για ISPs (ΕΕΧΙ και Matrix-Kapatel είναι δύο μόνο παραδείγματα). Αλήθεια, μία έρευνα των ISP's για το τι λειτουργικό χρησιμοποιούν θα ήταν πολύ χρήσιμη. Έχει χρόνο κανείς; Το Linux έχει μπει εξίσου δυναμικά στην αγορά των Servers, σε αυτή των Workstation αλλά και σε αυτή των Desktop μηχανημάτων (γραμματειακή υποστήριξη). Και αν ακόμα ορισμένες εταιρείες οι οποίες βγάζουν αξιόλογα προιόντα αρνούνται να παραγάγουν λογισμικό για Linux (π.χ. Adobe) υπάρχει η δυναμική κοινότητα του Linux η οποία μπορεί και δημιουργεί ΔΩΡΕΑΝ κυρίως, τουλάχιστον ισάξια προγράμματα (Gimp, σε αντιπαράθεση με το Photoshop). Βλέπουμε λοιπόν ότι και σε επίπεδο servers, workstations αλλά και σε επίπεδο desktop, το Linux, αν δεν υπερέχει, "χτυπάει το παιχνίδι στα ίσια". Τι μας μένει μετά από όλα αυτά; Αυτό που βλέπουμε στο εξωτερικό. Το επονομαζόμενο "στοίχημα των managers". Επόμενο Προηγούμενο Περιεχόμενα